दीपिका पादुकोण और रणवीर सिंह की शादी की तैयारियों जोरो-शोरों से शुरु हो चुकी हैं। कहा जा रहा है कि दोनों इटली के लेक कोमो में शादी के बंधन में बंध सकते हैं। हालांकि शादी के वेन्यू की घोषणा कपल की ओर से अभी तक नहीं हुई है। करियर की बात करें तो रणवीर सिंह की अपकमिंग फिल्में गली बॉय और सिंबा हैं। इसके अलावा रणवीर करण जौहर के प्रोजेक्ट तख्त में भी नजर आएंगे। जबकि दीपिका पादुकोण ने अभी तक किसी भी प्रोजेक्ट की घोषणा नहीं की है। गौरतलब है कि दीपिका ने पद्मावत के बाद से कोई भी फिल्म साइन नहीं की थी। वे इरफान खान के साथ एक फिल्म में काम कर रही थी लेकिन इरफान खान की सेहत खराब होने के चलते ये फिल्म अटक गई है। इस फिल्म को विशाल भारद्वाज डायरेक्ट कर रहे हैं। वहीं रणवीर सिंह की आने वाले कुछ फिल्में रिलीज़ के लिए तैयार है।